32. ΝΟΜΟΣ υπ’ αριθ.331 της 27/31 Μαΐου 1976 (ΦΕΚ Α΄130) Περί συστάσεως μιας θέσεως επί θητείαν παρά τω Υπουργείω Πολιτισμού και Επιστημών. Άρθρ.1.-1.Παρά τω Υπουργείω Πολιτισμού και Επιστημών συνιστάται μια θέσις επί θητεία επί βαθμώ β΄ της κατηγορίας των ειδικών θέσεων. 2.Προσόντα δια την κατάληψιν της ως άνω θέσεως ορίζονται πτυχίον Ανωτάτης Σχολής της ημεδαπής ή ισοτίμου της αλλοδαπής, ειδίκευσις αποδεικνυομένη εξ ειδικής επιστημονικής ή επαγγελματικής απασχολήσεως, εις θέματα συναφή προς τ’ αντικείμενα αρμοδιότητος του Υπουργείου Πολιτισμού και Επιστημών και γνώσις μιας των γλωσσών Αγγλικής, Γαλλικής, Γερμανικής ή Ιταλικής. 3.Η κατά την προηγουμένην παράγραφον θέσις πληρούται, δια διορισμού, επί τριετεί θητεία προσώπου διαθέτοντος τα ως άνω προσόντα. Δια την πλήρωσιν της θέσεως ταύτης, δεν έχουν εφαρμογήν αι περί ορίου ηλικίας εισόδου εις την δημοσίαν υπηρεσίαν διατάξεις. 4.Εις τον, κατά την προηγουμένην παράγραφον, διοριζόμενον εις την ως άνω θέσιν ανατίθενται δι’ αποφάσεως του Υπουργού Πολιτισμού και Επιστημών θέματα ειδικής φύσεως του Υπουργείου Πολιτισμού και Επιστημών. 